ANDREW WOMMACK EVANKELIUMIN ÄÄRELLÄ
USKO SAANEESI 1/30
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Tänään aloitamme uuden sarjan, josta olen kovasti innoissani.
Tämä on yksi tärkeimmistä asioista, jotka Herra on minulle opettanut.
Sanon näin joka kerta, sillä opetan vain tärkeistä asioista.
Tämä opetus on muuttanut elämäni. Se ei ole mikään oppimani teoria.
Jumala on itse ilmoittanut sen minulle. Se tuli sivutuotteena ilmestyksestä, -
jonka sain aiheesta henki, sielu ja ruumis. Tulen puhumaan siitäkin, -
ja siitä kertova sarja täydentää nykyistä sarjaani "Usko saaneesi".
Tämä sarja kertoo siitä, että Jumala on jo tehnyt kaiken sen, -
mitä ihmiset rukoilevat ja pyytävät Häntä tekemään.
Hän on antanut meihin kaiken tarvittavan Jeesuksessa Kristuksessa.
Meidän ei siis tulisi pyytää Jumalaa tekemään jotakin, -
vaan ymmärtää, että se kaikki on jo meissä -
ja oppia käyttämään sitä, ei pyytää sitä Jumalalta.
Tuo oli lyhyt alustus aiheeseen. Kaikki eivät ehkä ymmärrä, -
mitä eroa noilla kahdella on, mutta niillä on valtava ero.
Elämäsi muuttuu täysin, jos ymmärrät sen.
Olen opettanut tästä jo 20―30 vuotta, -
mutta olen koonnut opetuksen sarjaksi ja julkaissut sen -
vasta kymmenisen vuotta sitten.
Olen kuitenkin viitannut näihin asioihin mm. opettaessani paranemisesta.
Ihmiset anovat Jumalaa parantamaan, mutta jakeen 1. Piet. 2:24 mukaan -
Hän on jo parantanut meidät. Jakeessa Matt. 10:1 sanotaan, -
että meille on annettu valta ja voima ajaa pahat henget pois ja parantaa.
Jakeessa Matt. 10:8 sanotaan: "Parantakaa sairaita".
He paranevat, kun laskemme kätemme heidän ylleen.
Jakeessa Apt. 3:6 Pietari ja Johannes sanoivat rammalle:
"mitä minulla on, sitä minä sinulle annan: Jeesuksen Kristuksen, -
Nasaretilaisen, nimessä, nouse ja käy." Mies parani ja ylisti Herraa.
Opetan aina, ettei meidän tule vain pyytää Jumalaa parantamaan -
ja sitten odottaa, haluaako Hän tehdä niin, vaan lukea Sanasta, -
että Hän on jo parantanut meidät ja antanut meille voiman parantaa.
Tästä periaatteesta tulen puhumaan. Mainitsen sen myös aina -
opettaessani paranemisesta tai hyvinvoinnista.
Jumala on jo siunannut meitä, mutta voimme vapauttaa siunauksen.
Mitä tulee tunteisiin, jakeiden Gal. 5:22―23 mukaan -
rakkaus, ilo ja rauha ovat Hengen hedelmää.
Jumala on jo antanut ne meille.
Silti monet pyytävät Jumalalta rakkautta, iloa ja rauhaa.
Mainitsen tämän periaatteen opettaessani näistä asioista, -
mutta vasta kymmenisen vuotta sitten olen alkanut opettaa, -
että kaikki se, mitä Herra tekee hyväksemme, on jo tehty.
Meidän tulee vain ottaa se vastaan, ei pyytää sellaista, joka on jo annettu.
Olen turhautunut yrittäessäni saada ihmiset ymmärtämään tätä.
Jonkun mielestä tällainen puhe kertoo heikkoudesta, -
mutta haluan vain havainnollistaa, kuinka vierasta tällainen opetus on.
Meille on opetettu tiettyjä asioita monesti, ja ne ovat meissä syvällä.
Tarvitaan ihme, Jumalan yliluonnollinen ilmestys, -
jotta ymmärtäisimme nämä periaatteet, joista kohta opetan.
Silti tämä on ollut tärkein asia, jonka Jumala on minulle opettanut.
Se on mullistanut minun ja monien muiden elämän.
Siitä opettaminen on siis vaivan arvoista, mutta se vaatii ihmeen.
Tiedän, että kaikki katsojat eivät usko paranemiseen.
Uskotte, että Jumala voisi parantaa, mutta se ei ole Hänen tahtonsa.
Ette ainakaan usko, että voisitte itse saada sen aikaan.
Heitätte vain rukouksen ilmaan ja jäätte odottamaan, mitä tapahtuu.
Katsojien joukossa on näin uskovia, mutta jos he uskovat Raamattuun -
ja saan perustella heille kantani Raamatusta, he ymmärtävät sen.
He voivat edelleen valita, uskovatko sen vai pitäytyvätkö perinteissään.
Heillä on täysi oikeus uskoa niin kuin heille on aina opetettu, -
mutta voin perustella heille kantani paranemiseen -
ja saada heidät ymmärtämään sen. Sama koskee menestystä.
Kaikki eivät usko opetustani, mutta jos he uskovat Raamattuun, -
mutta voin saada heidät ymmärtämään, miksi ajattelen näin.
Mutta mitä tulee tähän periaatteeseen, jonka mukaan Jumala on jo tehnyt -
kaiken hyväksemme, en voi saada teitä ymmärtämään kantaani ilman -
Jumalan yliluonnollista ilmestystä. Pyhän Hengen on näytettävä se teille.
Tämä on niin täysin vastoin ihmisten normaalia ajattelutapaa, -
ettei sitä voi ymmärtää ilman Pyhän Hengen apua.
Haluan sanoa heti alkuun, että tämä on todella tärkeää.
Se on niin täysin toisesta maailmasta kuin se, mitä meille on opetettu, -
että se saattaa kuulostaa oudolta, mutta sen kuunteleminen kannattaa.
Uskon, että se muuttaa elämäsi.
Isä, rukoilen katsojien puolesta, että jos he huomaavat, -
etteivät asiat toimi niin kuin niiden pitäisi -
ja että he uskovat, että Sinulla olisi antaa heille jotakin enemmän, -
rukoilen, että avaisit heidän sydämensä juuri nyt -
ja että Pyhä Henki voisi antaa heille yliluonnollisen ilmestyksen tästä.
Pyydän samaa itselleni. Olen ymmärtänyt tästä jotain, -
mutta voimme aina ymmärtää Kristuksen täytetyn työn paremmin.
Olet jo tehnyt oman osuutesi, ja meidän osamme on ottaa vastaan.
Olen samaa mieltä ihmisten kanssa ja uskon, että se tulee tapahtumaan.
Aamen. Uskon, että tämä sarja tulee muuttamaan monien elämän.
Aloitetaan Efesolaiskirjeen luvusta 3.
Haluan sanoa heti kättelyssä, että on paljon ihmisiä, -
joille uskonnollinen perinteemme on opettanut monet asiat -
täysin päinvastoin kuin ne ovat Jumalan Sanassa.
Tämä pätee erityisesti Efesolaiskirjeeseen.
Se ei kerro siitä, kuinka saamme Jumalan tekemään jotakin, -
vaan Paavali rukoilee, että Jumala avaisi silmämme näkemään, -
mitä meillä jo on. Painotan tätä puhuessani jakeista Ef. 1:17―20.
Niissä kerrotaan siitä, mitä Jumala on jo tehnyt, -
ei siitä, mitä Hänen pitäisi tehdä. Olin eilen jumalanpalveluksessa.
Ylistyksen aikana ylistyksenjohtaja sanoi: "Tule, Herra! Oi tule, Jeesus!"
Minun piti pinnistellä, etten olisi nauranut ääneen.
Asenteessani on ehkä korjattavaa, mutta nykyiset jumalanpalvelukset -
ja niiden laulut ovat säälittäviä. Niissä anotaan Jumalaa tulemaan, -
vaikka Raamattu sanoo: "En minä sinua hylkää enkä sinua jätä", ja: -
"katso, minä olen teidän kanssanne joka päivä maailman loppuun asti".
Silti rukoilemme Jumalaa tulemaan. Tuokin ylistyksenjohtaja sanoi: -
"Tule, Jeesus!" aivan kuin hänen pitäisi rohkaista Jeesusta tulemaan.
Minusta tuo on säälittävää.
Se johtuu siitä, etteivät ihmiset ymmärrä tätä asiaa, josta puhun.
Annan vielä toisen esimerkin.
Olin Länsi-Virginiassa seurakunnassa, jossa ihmiset rakastavat Jumalaa.
He ovat ystäviäni, mutta turhaudun yrittäessäni opettaa näitä asioita.
Yksi tapa saada heidät ymmärtämään on nostaa esiin uskonnollisia tapoja, -
jotka ovat vastoin sitä totuutta, että Jumala on jo tehnyt kaiken.
Ihmiset lauloivat siellä: "Jumala, tule ja luo minuun puhdas sydän -
äläkä vie minulta Pyhää Henkeäsi." He pyysivät Jumalaa liikkumaan.
Sitten he lauloivat: "Janoan Sinua epätoivoisesti."
Joku loukkaantuu tästä, vaikkei tarkoitukseni ole loukata.
Jos tuon laulun kirjoittaja katsoo tätä, en halua loukata sinua.
Rakastan tuon laulun melodiaa ja sanomaakin, jos tulkitsen sen.
Mutta suurin osa ihmisistä, jotka laulavat sitä, laulavat siitä, -
kuinka kurjaa elämä on ja kuinka he tarvitsevat Jumalaa.
Jumalan pitäisi tulla ja tehdä jotakin, ja se on täysin väärä asenne.
Nousin ja kysyin ihmisiltä: "Kuinka moni teistä janoaa Jumalaa?"
Kaikki nousivat ylös ja huusivat, jopa seurakunnan pastori.
Sitten kysyin: "Kuinka moni teistä kaipaa Jumalaa epätoivoisesti?"
Sitten sanoin: "Luetaan Joh. 6:35."
"Jeesus sanoi heille: 'Minä olen elämän leipä; joka tulee minun tyköni,
se ei koskaan isoa, ja joka uskoo minuun, se ei koskaan janoa.'"
Jeesus sanoi: "Jos tulette luokseni, teillä ei koskaan ole nälkä tai jano", -
mutta kaikki sanoivat olevansa janoisia. Jeesus sanoi myös -
naiselle kaivolla jakeessa Joh. 4:13 "Jokainen, joka juo tätä vettä, -
janoaa jälleen, mutta joka juo sitä vettä, jota minä hänelle annan, -
tulee hänessä sen veden lähteeksi, -
joka kumpuaa iankaikkiseen elämään".
Jeesus sanoi, että meistä tulee lähteitä, joista vesi virtaa itsestään.
Sitä ei tarvitse maanitella tai pumpata esiin. Miten asia siis on?
Onko se niin kuin kaikki sanovat?
Oletteko nälkäisiä ja janoisia ihmisiä, jotka tarvitsevat kipeästi Jumalaa, -
vai onko teissä ikuisen elämän lähde? Seurakunnassa tuli hiljaista.
Sanon vielä tämän.
Tiedän, että hengellisessä elämässä on kuivia kausia.
Silloin tuntuu kuin Jumala olisi miljoonien kilometrien päässä, -
mutta Raamatun mukaan se ei ole totta.
Hepr. 13:5 "En minä sinua hylkää enkä sinua jätä". Matt. 28:20 -
"minä olen teidän kanssanne joka päivä maailman loppuun asti."
Johanneksen luvussa 14 Jeesus lupaa lähettää Pyhän Hengen, -
joka on luonamme ikuisesti. Tuntuipa meistä miltä tahansa, -
Jumala on kanssamme kaiken aikaa, vaikka tilanne näyttäisi miltä.
Aina ei näytä tai tunnu siltä, mutta meidän ei silti pidä sanoa: -
"Voi Jumala, olet hylännyt minut, koska en tunne läsnäoloasi.
Tule siis luokseni, Jumala, tule, Herra Jeesus ja ole kanssani."
Meidän pitäisi sanoa: "Jumala, Sanasi sanoo, ettet jätä minua.
Kunnioitan Sinua ja Sanaasi ja uskon, että olet kanssani.
Jostain syystä minusta ei kuitenkaan tunnu siltä, vaan oloni on kuiva.
Herra, näytä minulle, mikä minussa estää minua -
olemasta yhteydessä Sinuun ja havaitsemasta läsnäoloasi.
Näytä, mikä estää minua nauttimasta läsnäolosi siunauksesta."
Näin meidän pitäisi rukoilla, mutta uskonto näkee asian näin: -
Jos emme tunne Jumalan läsnäoloa, silloin Jumala ei ole läsnä, -
vaikka Sana sanoo päinvastaista, ja pyydämme Häntä tulemaan.
Pyydämme Häntä tulemaan jumalanpalveluksiimme.
Kun puhun jumalanpalveluksessa, minut viedään takahuoneeseen, -
ja ihmiset rukoilevat: "Jumala, kosketa Andrewia ja voitele hänet.
Puhu meille hänen kauttaan."
En yleensä sano mitään, koska kukaan ei ymmärtäisi, -
mutta mietin aina itsekseni, että jos he eivät usko, -
että Jumala on jo voidellut minut ja antanut minulle opetuksen lahjan, -
miksi he edes kutsuvat minut puhumaan seurakuntaansa?
Sitten juuri ennen vuoroani he rukoilevat minulle voitelua!
Jeesus sanoi jakeessa Luuk. 4:18 "Herran Henki on minun päälläni, -
sillä hän on voidellut minut..." Jakeessa 2. Kor. 1:21 sanotaan: -
"joka on voidellut meidät..." Voitelu on menneessä muodossa.
Jumala voiteli minut silloin, kun Hän kutsui minut.
Ei olisi Häneltä reilua kutsua minut opettamaan ilman voitelua.
En siis koskaan pyydä voitelua, mutta rukoilen toki ennen opettamista.
Ennen ohjelman nauhoitusta kiitän Jumalaa Hänen kutsustaan -
ja voitelustaan ja siitä, että Hän antaa kyvyn tehdä asioita, joihin en pysty.
Pyydän, että osaisin antaa itseni ja toimia Pyhän Hengen virrassa.
Huomaa, että tiedostan, että Jumala on kanssani.
Pyydän, että kuulisin Hänen ääntään ja että Hän puhuisi kauttani.
Rukoilen, mutta kunnioitan Jumalaa enkä pyydä Häneltä voitelua, -
koska Hän on jo voidellut minut.
Minussa pysyy se voitelu, jonka olen Häneltä saanut, -
enkä ole kenenkään opetuksen tarpeessa, -
vaan Hänen voitelunsa opettaa minua kaikessa, vrt. 1. Joh. 2:27.
Hänen voitelunsa pysyy meissä, eikä Hän koskaan hylkää meitä.
Silti pyydämme jumalanpalveluksessa, että Jeesus tulisi sinne.
Anteeksi, että puhun suoraan, mutta yritän saada asian selväksi.
Se on tyhmä ja epäuskoinen rukous.
Jeesushan sanoi: "Sillä missä kaksi tahi kolme on kokoontunut -
minun nimeeni, siinä minä olen heidän keskellänsä." Matt. 18:20.
Jumala lupaa, ettei koskaan jätä meitä, mutta lisäksi Hän lupaa -
olla erityisellä tavalla läsnä siellä, missä kaksi Hänen lastaan kokoontuu.
Silti pyydämme Häntä tulemaan kokoukseen ja lähtemään mukaan, -
kun lähdemme kotiin, ikään kuin Hän ei muuten tekisi niin.
Jonkun mielestä tämä on hiusten halkomista, -
mutta minusta tämä osoittaa, ettemme usko Jumalan Sanaa.
Sanon tämän rakkaudessa: Se johtuu lihallisuudestamme.
Katsomme asioita vain luonnollisesta näkökulmasta.
Emme usko Jumalan olevan läsnä, ellei mitään ihmeellistä tapahdu, -
ellei kukaan nouse seisomaan, huuda tai profetoi.
Emme usko, koska emme ole nähneet tai kokeneet mitään erikoista.
Siksi pyydämme Häntä tulemaan, vaikka kaipaamme vain merkkejä.
Olisi oikein sanoa: "Isä, tiedämme, että olet täällä, koska olet luvannut, -
että siellä, missä kaksi tai kolme kokoontuu, siellä Sinäkin olet.
Isä, meillä on fyysisiä, emotionaalisia ja taloudellisia tarpeita.
Tee läsnäolosi näkyväksi. Annamme itsemme Sinulle.
Pyydämme, että muutat ajatteluamme ja autat meitä vaeltamaan Hengessä -
ja näkemään muutakin kuin fyysisen todellisuuden."
Jos rukoilemme näin, tiedostamme, että Hän on läsnä, -
mutta emme halua Hänen jäävän vain Hengen maailmaan.
Haluamme konkreettisen osoituksen Hänen toiminnastaan.
Useimmat eivät kuitenkaan rukoile näin, vaan vaeltavat lihassa.
Elleivät he koe parantuneensa, he jatkavat sen pyytämistä, -
vaikka jae 1. Piet. 2:24 sanoo: "haavainsa kautta te olette paratut".
Se on jo tapahtunut, ja Hänen voimansa on meissä.
Lääkäri kuitenkin sanoo, että olen vielä sairas, joten viis Sanasta.
"Tule ja paranna minut!" Ja sitten odotamme, tapahtuuko mitään.
Se on väärin. Eilen pastori sanoi, että rukoilimme ennen kokousta, -
että Jumala parantaisi ihmisiä.
Se kuulostaa hyvältä, mutta paraneminen ei riipu Jumalasta.
Hän on jo tehnyt oman osuutensa. "...haavainsa kautta te olette paratut".
Paranemisemme ei riipu Jumalasta, eikä meidän tule pyytää sitä Häneltä.
Meidän on itse uskottava, että Hän on tehnyt sen, ja silloin se toimii.
Jos rukoilemme jonkun puolesta, meidän pitää käyttää arvovaltaamme -
ja herättää hänen uskonsa. Kyse on kyvystämme ottaa vastaan.
Sanon kaiken tämän alustuksena tulevalle opetukselleni.
Suurin osa uskovista uskoo, että Jumala voi tehdä mitä vain, -
mutta Hän on tehnyt vain vähän.
Kristuksen ruumis pyytää jatkuvasti Jumalaa tekemään jotain: -
parantamaan, vapauttamaan ja liikkumaan keskellämme.
Jumala on jo liikkunut, nyt on meidän vuoromme liikahtaa, -
astua uskoon, käyttää arvovaltaamme ja vapauttaa Jumalan voima.
On paljon helpompaa vapauttaa jotakin, joka meillä jo on, -
kuin hankkia jotain, mitä meillä ei ole.
Suurin osa Kristuksen ruumiista ei käsitä lainkaan, mistä puhun, -
ja siksi monet pyytävät Jumalaa tulemaan ja lähtemään kanssaan, -
parantamaan ja siunaamaan, -
vaikka Raamatun mukaan Hän on jo tehnyt sen kaiken.
Meidän pitää vain oppia ottamaan vastaan se, mikä meillä jo on.
Olemme aivan kuin tämä koira, joka jahtaa omaa häntäänsä.
Se on tyhmä jahdatessaan sitä, häntähän on jo sen.
Samoin me olemme tyhmiä pyytäessämme Jumalalta asioita, -
jotka Hän on Raamatun mukaan jo tehnyt. Opitaan ottamaan vastaan.
Tämä sarja tulee olemaan sinulle tärkeä. Aikamme on lopussa, -
mutta haluan vielä mainostaa materiaalejamme tästä aiheesta.
Lakkaa pyytämästä ja jahtaamasta sitä, jonka olet jo saanut -
ja ota vastaan Jeesuksen täytetty työ.
Mainoksista saat lisätietoa. Soita ja tilaa jo tänään!
Päivän opetus on saatavissa Usko saaneesi -pakettina, -
johon kuuluu opetus CD-levyllä, kirja sekä työkirja.
Työkirjan mukana tulee CD-levy, jolta voit tulostaa tehtäviä, -
oppituntien runkoja, opetuslapseus- kysymyksiä ja Raamatun tekstejä.
Kurssin listahinta on 46,49 puntaa, mutta nyt saat sen 30 punnalla.
Paketti on saatavissa englanniksi. Voit tilata paketin -
ja kaikki ohjelmassa mainitut tuotteet nettisivujemme kautta.
Sieltä näet kaikki eri tavat, joilla voit saada opetuksen.
Ensimmäinen osa kertoo siitä, että meitä on jo siunattu.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Puhelinlinjamme on tänään suljettu pyhäpäivän vuoksi.
Voit kuitenkin tilata materiaaleja -
milloin vain osoitteesta www.awme.net.
Nettisivuillamme on myös paljon muuta materiaalia.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista: -
Heinäkuussa Andrew on Pohjois- Carolinassa, Washingtonissa, -
New Yorkissa ja Oklahomassa.
Elokuussa hän on Oklahomassa, Kansasissa ja Floridassa.
Lisätietoja tapahtumista alueellasi saat nettisivuiltamme.
Venäjän syrjäkylissä tapahtui äskettäin jotain voimallista.
Charis-raamattukoulun opiskelijat pitivät siellä parantamiskoulun.
―Kävimme kylissä täällä Keski-Venäjällä.
Kutsuimme tapahtumaan kymmeniä pastoreita lähiseuduilta.
Heitä tuli kauempaakin, 8―10 tunnin ajomatkan päästä.
Kävimme tulkkien kanssa kylissä, joiden asukkaat eivät voineet tulla.
Rukoilimme ihmisten puolesta, ja monet paranivat.
Meillä oli oma paranemiskoulu täällä omassa kylässämme.
Olemme julistaneet paranemista ja nähneet ihmisten paranevan.
Sokeat ja kuurot ovat parantuneet, samoin niveltulehduksesta kärsineet.
Olemme nähneet paljon ihmeitä. Ihmisten sydämet ja mielet -
ovat vapautuneet vuosien uskonnollisuuden kahleista.
Ihmiset ovat innoissaan ja janoavat Jumalaa. On ollut hienoa olla täällä.
Tämä on ensimmäinen Jessican, 3. vuoden mediaopiskelijan -
raportti Venäjältä. Hyvää työtä! Jos haluat muutoksentekijäksi, -
tutustu kouluumme nettisivuillamme.
Palvelutyön koulutusohjelma auttaa raamattukoulustamme valmistuneita -
löytämään kutsunsa liike-elämässä, mediassa, lähetyksessä tai musiikissa.
Medialinja on käytännönläheinen media-alan työpajaympäristö.
Se auttaa sinua tuomaan esiin lahjat ja palon, jotka sinulla jo on.
Saat työkaluja niiden toteuttamiseen.
Kurssilla edetään nopeasti ja opitaan kertomaan maailmalle -
tarinat palvelutyömuotojen takana.
Lisätietoa tästä raamattukoulumme opiskelijoille tarkoitetusta -
koulutusohjelmasta on ruudulla näkyvässä osoitteessa.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Oletko koskaan halunnut lukea lisää Andrew Wommackin työstä?
Gospel Truth -lehti on nyt luettavissa nettisivuillamme -
osoitteessa www.awmi.net
Siellä voit lukea lehtiä menneiltä vuosilta, -
lukea hienoja artikkeleita ja tarkistaa samalla uusimmat uutiset.
Gospel Truth -lehdet ovat nyt nettisivuillamme.
Suomennos: Anni Lähteenmäki